న్యూఢిల్లీ: అవినీతి కేసులో కేంద్ర ఆర్థిక శాఖ మాజీ మంత్రి పి.చిదంబరం తనయుడు కార్తీ చిదంబరానికి సీబీఐ తాజా సమన్లు పంపింది. ఈనెల 21లోగా తమ ముందు హాజరుకావాలని ఆదేశించింది. గతంలో సీబీఐ సమన్లు పంపగా తనకు మరింత సమయం కావాలని కోరుతూ కార్తీ చిదంబరం విచారణకు గైర్హాజరయ్యారు. ఫారెన్ ఇన్వెస్ట్మెంట్ ప్రమోషన్ బోర్డ్ (ఎఫ్ఐపీబీ) కేసులో సీబీఐ ఈ తాజా సమన్లు ఇచ్చింది. తన తండ్రి చిదంబరం కేంద్ర మంత్రిగా ఉన్నప్పుడు ఐఎన్ఎక్స్ మీడియాకు ఎఫ్ఐపీబీ క్లియరెన్స్ ఇప్పించడం ద్వారా మారిషస్ నుంచి కార్తీ చిదంబరం పరోక్ష నియంత్రణలో ఉన్న ఓ సంస్థకు నిధులందాయన్నది సీబీఐ అభియోగం. ఇంద్రాణి, పీటర్ ముఖర్జీ నడుపుతున్న మీడియా హౌస్ నుంచి ఈ సొమ్ము అందినట్టు సీబీఐ ఆరోపిస్తోంది. గత జూన్ 27, 29 తేదీల్లో ప్రశ్నించేందుకు కార్తీ, మరో నలుగురికి సీబీఐ సమన్లు జారీ చేసింది. అయితే విచారణకు వారు హాజరుకాలేదు. విచారణ ముందు హాజరయ్యేందుకు మరింత గడువుకావాలని కార్తి తన లాయర్ ద్వారా సీబీఐని కోరారు.
newdhilly: avineeti kesulo kendra aardhika saakha maji mantri pi.chidambaram tanayudu kaartii chidambaraaniki cbi taja samanlu pampindi. eenela 21loga tama mundu haajarukaavaalani aadesinchindi. gatamlo cbi samanlu pampagaa tanaku marinta samayam kaavaalani korutu kaartii chidambaram vichaaranaku gairhajarayyaru. faren investment pramoshan bord (efipb) kesulo cbi ee taja samanlu ichindi. tana tandri chidambaram kendra mantrigaa unnappudu incs mediaku efipb clierens ippinchadam dwara marishus nunchi kaartii chidambaram paroksha niyantranalo unna oo samsthaku nidhulandaayannadi cbi abhiyogam. indraani, peater mukharji naduputunna media hous nunchi ee sommu andinattu cbi aaropistondi. gatha joon 27, 29 tedeello prasninchenduku kaartii, maro naluguriki cbi samanlu jaarii chesindi. ayithe vichaaranaku vaaru haajarukaaledu. vichaarana mundu haajarayyenduku marinta gaduvukaavaalani kaarti tana layar dwara cbin koraru.